Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: a 11/2004. (IV. 14.) NKÖM rendelethez
Paragraph Index: 549

2. A munkaterület rövid, jellemzõ leírása A könyvtárosasszisztens a különbözõ típusú (nyilvános és nem nyilvános), különbözõ munkaszervezetû (differenciált és nem differenciált), különbözõ nagyságú (nagy, közepes, kis), továbbá különbözõ gépesítettségi/automatizáltsági fokkal bíró könyvtárakban vagy azok viszonylag önálló részlegeiben, egységeiben, a könyvtáros közvetlen irányítása mellett végzi munkáját, mellyel hozzájárul a könyvtár alapvetõ céljainak megvalósításához, a használók információval, dokumentumokkal vagy egyéb könyvtári szolgáltatásokkal való ellátásához. Feladatait megfelelõ szintû általános és szakmai mûveltség, kommunikációs kultúra birtokában látja el. Magatartásában érvényesül annak tudata, hogy a könyvtárba látogatók számára gyakorta õ személyesíti meg magát az intézményt. Tevékenységét az intézményre vonatkozó jogszabályok és elõírások ismeretében, azok betartásával végzi.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes